नेशनल डेस्कः राफेल सौदे को लेकर शुरू हुआ विवाद थमने का नाम नहीं ले रहा है। सत्तापक्ष और विपक्ष के बीच वार-पलटवार का दौर अभी जारी है। राफेल सौदे को लेकर हिन्दुस्तान एयरोनॉटिक्स लिमिटेड (एचएएल) की ओर से कहा गया है कि उसे इस बात की जानकारी नहीं थी कि पिछला राफेल सौदा एनडीए नीत सरकार रद्द कर चुकी है। इसके साथ ही एचएएल ने यह भी कहा कि उसे यह भी नहीं पता था कि मोदी सरकार ने पिछला सौदा रद्द कर फ्रांसीसी कंपनी दसॉ एविएशन के साथ नए सिरे से सौदा किया है।